section_heading: Početci karijere i Dundee
paragraph_text: Rođen je u Buenos Airesu. Karijeru je započeo u Platenseu, u klubu iz predgrađa Buenos Airesa, ali je nakon samo dvije odigrane utakmice otišao u brazilski Atlético Paranaense u kojem se zadržao samo jednu sezonu, bez ijednog nastupa. Iz Brazila je otišao u škotski Dundee. Trener škotskog kluba Ivano Bonetti je dobio preporuku od strane jednog talijanskog agenta o Speronijevu potencijalu. Prelazak u Dundee je trajao dva mjeseca zbog administrativnih poslova, jer je Speroni u to vrijeme zatražio talijansku putovnicu.